**วิธีปฏิบัติ**

**เรื่อง การจัดทำรายงานกิจกรรมส่งเสริมการขาย**

**---------------------------------------------------------**

ตามที่ สมาคมบริษัทหลักทรัพย์ไทยได้กำหนดหลักเกณฑ์ในการจัดกิจกรรมส่งเสริมการขาย ซึ่งได้กำหนดให้สมาชิกจัดทำรายงานการจัดกิจกรรมส่งเสริมการขายเมื่อสิ้นสุดการจัดกิจกรรมตามแบบและระยะเวลาที่สมาคมกำหนด นั้น

วิธีปฏิบัติฉบับนี้ ออกโดยอาศัยอำนาจตามความใน ประกาศสมาคมบริษัทหลักทรัพย์ไทย ที่ กส.3/2558 เรื่อง การจัดกิจกรรมส่งเสริมการขาย ข้อ 8 สมาคมบริษัทหลักทรัพย์ไทย จึงกำหนดวิธีปฏิบัติ เรื่อง การจัดทำรายงานกิจกรรมส่งเสริมการขาย เพื่อให้สมาชิกสมาคมถือปฏิบัติ ดังนี้

ข้อ 1 ในวิธีปฏิบัตินี้

“สมาคม” หมายความว่า สมาคมบริษัทหลักทรัพย์ไทย

“สมาชิก” หมายความว่า สมาชิกสมาคมบริษัทหลักทรัพย์ไทย

“การจัดกิจกรรมส่งเสริมการขาย” หมายความว่า การจัดกิจกรรมเพื่อให้ของสมนาคุณ ของรางวัล สิทธิ หรือประโยชน์อื่นใดแก่ลูกค้า เพื่อจูงใจให้ลูกค้าใช้บริการหรือตอบแทนที่ลูกค้าใช้บริการ

“มูลค่าของรางวัล” หมายความว่า มูลค่าของสมนาคุณ ของรางวัล สิทธิ หรือประโยชน์อื่นใดที่มอบให้แก่ลูกค้า เพื่อจูงใจให้ลูกค้าใช้บริการหรือตอบแทนที่ลูกค้าใช้บริการ

ขัอ 2 ให้สมาชิกจัดทำรายงานการจัดกิจกรรมส่งเสริมการขายตามแบบแนบท้ายวิธีปฏิบัตินี้ โดยให้สมาชิกรายงานเฉพาะรายการที่มีมูลค่าของรางวัลที่เกินกว่าสองพัน (2,000) บาท ขึ้นไป ทั้งนี้สมาชิกยังคงต้องจัดเก็บข้อมูล รายละเอียด เอกสารหลักฐานการจัดกิจกรรมส่งเสริมการขายสำหรับกิจกรรมที่มีมูลค่าของรางวัลสำหรับลูกค้าแต่ละรายไม่เกินสองพัน (2,000) บาท เพื่อให้สามารถตรวจสอบข้อมูลการจัดกิจกรรมส่งเสริมการขายย้อนหลังได้

ข้อ 3 สมาชิกต้องจัดส่งรายงานการจัดกิจกรรมส่งเสริมการขายมายังสมาคม ภายใน 15 วันทำการ นับจากวันที่เสร็จสิ้นการจัดกิจกรรมส่งเสริมการขาย หรือจัดส่งรายงานการจัดกิจกรรมส่งเสริมการขายมายังสมาคมทุก 6 เดือน กรณีจัดกิจกรรมส่งเสริมการขายแบบต่อเนื่อง

วิธีปฏิบัตินี้มีผลใช้บังคับตั้งแต่วันถัดจากวันประกาศเป็นต้นไป

 ประกาศ ณ วันที่ 21 กันยายน 2558

 (นางภัทธีรา ดิลกรุ่งธีระภพ)

 นายกสมาคม

วันที่ .....................................................

**แบบรายงานการจัดกิจกรรมส่งเสริมการขาย**

บริษัท ................................................................................

1. ชื่อโครงการ/กิจกรรมส่งเสริมการขาย
2. ระยะเวลาจัดกิจกรรม
3. สรุปผลการจัดกิจกรรม
* มูลค่าของรางวัลรวมทั้งสิ้น บาท
* จำนวนผู้ที่ได้รับของรางวัล ราย
1. ข้อมูลของรางวัล

1. สรุปผู้ได้รับรางวัล
* จำนวนผู้ได้รับของรางวัลไม่เกิน 2,000 บาท ราย
* จำนวนผู้ได้รับของรางวัลเกิน 2,000 บาท ราย

หากมีผู้ได้รับรางวัลเกิน 2,000 บาท และ เกิน 2% ของรายได้ค่าธรรมเนียมจากการซื้อขายหลักทรัพย์ที่ได้รับจากลูกค้ารายนั้น กรุณาชี้แจงเพิ่มเติม

 ลงชื่อ...................................................

 ตำแหน่ง...............................................

 ( )

ผู้จัดทำ...................................

โทร........................................